
         Republika Hrvatska
      Trgovački sud u Bjelovaru
Bjelovar, Šetalište dr.I.Lebovića 42.
Poslovni broj:7 St-62/2018-25

U   I M E  R E P U B L I K E   H R V A T S K E
R J E Š E N J E
Trgovački sud u Bjelovaru, po sucu Tomislavu Mrazoviću, povodom prijedloga FINANCIJSKE AGENCIJE, OIB 85821130368, RC Zagreb, Podružnica Varaždin, za otvaranje stečajnog postupka nad dužnikom TRAJECTUS d.o.o. za pružanje usluga i trgovinu iz Varaždina, Optujska ulica 157, MBS 070096321, OIB 09427150116, 27. lipnja 2018.
r i j e š i o   j e
	1.Obustavlja se postupak radi utvrđivanja uvjeta za otvaranje stečajnog postupka nad dužnikom TRAJECTUS d.o.o. za pružanje usluga i trgovinu iz Varaždina, Optujska ulica 157, MBS 070096321, OIB 09427150116.	 
2.Ročište zakazano radi izjašnjenja o prijedlogu i rasprave o uvjetima za otvaranje stečajnog postupka za dan 17. srpnja 2018. godine u 09,00 sati neće se održati.	
Obrazloženje
Financijska agencija je temeljem odredbe čl.110.st.1.Stečajnog zakona (Narodne novine br. 71/15, dalje SZ) podnijela Trgovačkom sudu u Varaždinu prijedlog za otvaranje stečaja nad dužnikom. U prijedlogu navodi da na dan 22.09.2017. godine dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 360.810,66 kuna, u koji iznos je uračunata kamata i naknada Financijske agencije za provedbu ovrhe na novčanim sredstvima. Prema podacima koje je FINI dostavio Hrvatski zavod za mirovinsko osiguranje dužnik ima dva zaposlenika.          
[bookmark: _GoBack]Kako iz prijedloga proizlazi vjerojatnost postojanja stečajnog razloga – nesposobnosti za plaćanje iz čl.6. st.2. SZ-a, sud je temeljem čl.115. st.1. SZ-a, donio rješenje o pokretanju prethodnog postupka radi utvrđivanja pretpostavki za otvaranje stečajnog postupka, te zakazao ročište radi rasprave o pretpostavkama za otvaranje stečajnog postupka za dan 17. srpnja 2018. godine u 09,00 sati, a na to ročište pozvan je predlagatelj i osoba ovlaštena za zastupanje dužnika po zakonu. 
Predlagatelj FINA pisanim podneskom od dana 26.06.2018. godine, a kojeg je sudu dostavio dana 26.06.2018. godine, obavijestio je tim podneskom sud da je predlagatelj izvršio uvid u Očevidnik redoslijeda osnova za plaćanje za dužnika TRAJECTUS d.o.o. za pružanje usluga i trgovinu iz Varaždina, Optujska ulica 157, MBS 070096321, OIB 09427150116, te 

utvrdio da na dan pisanja tog podneska dana 26.06.2018. godine, navedeni dužnik nema evidentiranih neizvršenih osnova za plaćanje. 
Slijedom toga sada više ne postoji razlog za otvaranje stečajnog postupka nad dužnikom temeljem kojeg je predlagatelj podnio prijedlog, jer dužnikov račun više nije u blokadi, pa je sud temeljem članka 128.st.9.SZ-a obustavio postupak radi utvrđivanja uvjeta za otvaranje stečajnog postupka nad  navedenim dužnikom, te riješio kao u izreci ovog rješenja. 	
Bjelovar 27. lipnja 2018.
							                Sudac
							       Tomislav Mrazović,v.r.
                                                                           Za točnost otpravka-ovlašteni službenik
                                                                                             Jasmina Tubić				    
PRAVNA POUKA: Protiv ovog rješenja dopuštena je žalba u roku od 8 dana od dostave tog rješenja. Dostava se smatra obavljenom istekom 8 dana od dana objave ovog rješenja na e-oglasnoj ploči Trgovačkog suda u Bjelovaru. Žalba se podnosi putem ovog suda Visokom trgovačkom sudu RH u Zagrebu u 3 primjerka. 

